L 8/2
HU
Az Európai Unió Hivatalos Lapja
2022.1.13.
(2)
Az (EU) 2021/405 bizottsági végrehajtási rendelet (4) megállapítja az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet 126. cikke (2) bekezdésének a) pontja szerint engedélyezett harmadik országok és harmadik országbeli régiók jegyzékeit.
(3)
Egy harmadik ország vagy harmadik országbeli régió akkor foglalható jegyzékbe, ha az megfelel az (EU) 2017/625 rendelet 127. cikkében, valamint az (EU) 2019/625 felhatalmazáson alapuló rendelet 4. cikkében meghatározott követelményeknek.
(4)
Az (EU) 2019/625 felhatalmazáson alapuló rendelet 4. cikkének f) pontja úgy rendelkezik, hogy a Bizottság által jóváhagyott, a maradékanyagokkal szembeni védekezésre irányuló program megléte, végrehajtása és az arra vonatkozó tájékoztatás adott esetben előfeltétele annak, hogy a harmadik országokat vagy harmadik országbeli régiókat felvegyék az (EU) 2017/625 rendelet 126. cikke (2) bekezdésének a) pontjában említett jegyzékbe.
A 2011/163/EU bizottsági határozat (5) jóváhagyta a bizonyos harmadik országok által egyes, az említett határozat mellékletében felsorolt állatok és állati eredetű termékek vonatkozásában benyújtott szermaradék-megfigyelési terveket.
(5)
Az (EU) 2021/2315 végrehajtási határozat (6) törölte a Tunézia által a vadon élő vadakra vonatkozóan benyújtott szermaradék-megfigyelési terv jóváhagyását.
Tunéziát ezért törölni kell az egyes, emberi fogyasztásra szánt, vadon élő szárnyas vadaknak az Unióba történő beléptetése tekintetében engedélyezett harmadik országoknak az (EU) 2021/405 végrehajtási rendelet III. mellékletében szereplő jegyzékéből.
A Bizottság erről tájékoztatta Tunéziát.
(6)
Az (EU) 2021/2315 végrehajtási határozat jóváhagyta az Ukrajna által a „puhatestűek” alkategórián belül a tengeri haslábúakra vonatkozóan benyújtott megfigyelési tervet.
Mivel Ukrajna megfelelő bizonyítékokat és biztosítékokat szolgáltatott arra vonatkozóan, hogy megfelel az akvakultúrából származó tengeri haslábúak szállítmányainak az Unióba való beléptetésére vonatkozó uniós jogi követelményeknek, az említett harmadik országot fel kell venni a bizonyos kagylókat, tüskésbőrűeket, zsákállatokat és tengeri haslábúakat tartalmazó szállítmányok Unióba történő beléptetése tekintetében engedélyezett harmadik országoknak vagy harmadik országbeli régióknak az (EU) 2021/405 végrehajtási rendelet VIII. mellékletében megállapított jegyzékébe.
A Bizottság erről tájékoztatta Ukrajnát.
(7)
Az (EU) 2021/2315 végrehajtási határozat a 2011/163/EU határozat mellékletében szereplő akvakultúra-termékek kategóriát a következő négy alkategóriára osztotta: „uszonyos csontoshalak”, „uszonyos csontoshalakból készült termékek” (például kaviár), „rákfélék” és „puhatestűek”.
A következetesség és az egyértelműség érdekében indokolt módosítani az (EU) 2021/405 végrehajtási rendelet IX. mellékletét az akvakultúra-termékek azon alkategóriáinak meghatározása érdekében, amelyek tekintetében a harmadik országok – adott esetben – engedéllyel rendelkeznek.
(8)
Az (EU) 2021/2315 végrehajtási határozat jóváhagyta az Albánia, Argentína, Belarusz, Bosznia-Hercegovina, Chile, az Egyesült Királyság, Észak-Macedónia, a Falkland-szigetek, a Feröer szigetek, Izrael, Japán, Kenya, a Man-sziget, Mauritius, Moldova, Montenegró, Svájc, Szerbia, Szingapúr, Törökország, Tunézia, Uganda, Új-Zéland, Ukrajna és Uruguay által az akvakultúra-termékekre vonatkozóan, adott esetben többek között az „uszonyos csontoshalak” alkategória tekintetében benyújtott szermaradék-megfigyelési terveket.
Ezért az említett tervek jóváhagyásának tükrözése érdekében helyénvaló módosítani az (EU) 2021/405 végrehajtási rendelet IX. mellékletét.
A Bizottság erről tájékoztatta az érintett harmadik országokat.
(9)
Az (EU) 2021/2315 végrehajtási határozat jóváhagyta a Banglades, Brazília, Costa Rica, Dél-Korea, Ecuador, az Egyesült Államok, a Fülöp-szigetek, Honduras, India, Indonézia, Kanada, Kína, Kolumbia, Malajzia, Marokkó, Mexikó, Mianmar/Burma, Panama, Peru, Srí Lanka, Szaúd-Arábia, Tajvan, Thaiföld és Vietnam által az akvakultúratermékekre vonatkozóan, adott esetben többek között az „uszonyos csontoshalak” és a „rákfélék” alkategóriák tekintetében benyújtott szermaradék-megfigyelési terveket.
Ezért az említett tervek jóváhagyásának tükrözése érdekében helyénvaló módosítani az (EU) 2021/405 végrehajtási rendelet IX. mellékletét.
A Bizottság erről tájékoztatta az érintett harmadik országokat.
(4) A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
(5) A Bizottság 2011/163/EU határozata (2011.
március 16.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról (HL L 70., 2011.3.17., 40. o.).
(6) A Bizottság (EU) 2021/2315 végrehajtási határozata (2021. december 17.) a harmadik országok által a 96/23/EK tanácsi irányelv 29. cikkének megfelelően benyújtott tervek jóváhagyásáról szóló 2011/163/EU határozat módosításáról (HL L 464., 2021.12.28., 17. o.).